CELEX: C2005/182/46
Language: sk
Date: 2005-07-23 00:00:00
Title: Vec C-195/05: Žaloba podaná 2. mája 2005 Komisiou Európskych spoločenstiev proti Talianskej republike

23.7.2005   
            
            
               SK
            
            
               Úradný vestník Európskej únie
            
            
               C 182/25
            
         Žaloba podaná 2. mája 2005 Komisiou Európskych spoločenstiev proti Talianskej republike
   (Vec C-195/05)
   (2005/C 182/46)
   Jazyk konania: taliančina
   Komisia Európskych spoločenstiev, v zastúpení: M. Konstantinidis, člen právneho servisu Komisie, a G. Bambara, z foro di Milano, podala 2. mája 2005 na Súdny dvor Európskych spoločenstiev žalobu proti Talianskej republike.
   Žalobkyňa navrhuje, aby Súdny dvor:
   
               1)
            
            
               určil, že Talianska republika si nesplnila povinnosti, ktoré jej vyplývajú na základe článku 1 (a) smernice 75/442/EHS (1) v znení smernice 91/156/ES (2), keďže prijala účinné usmernenia platné na celom vnútroštátnom území, prejavujúce sa obzvlášť prostredníctvom metodického usmernenia Ministerstva životného prostredia z 28. júna 1998 a metodického usmernenia Ministerstva zdravotníctva z 22. júla 2002, také, ktoré vylučujú zo sféry pôsobnosti oblasti odpadov vyradené potravinárske výrobky, ktoré majú svoj pôvod v poľnohospodárskom a potravinárskom priemysle a ktoré sú určené pre výrobu krmív; keďže prostredníctvom článku 23 zákona č. 179 z 31. júla 2002 vylúčila z oblasti pôsobnosti právnej úpravy upravujúcej odpady zostatky pochádzajúce z príprav v kuchyni akéhokoľvek druhu, pevných, varených a surových potravín, ktoré nevstupujú do dodávateľského distribučného reťazca a ktoré sú určené na stavbu útulkov pre choré zvieratá.
            
         
               2)
            
            
               zaviazal Taliansku republiku nahradiť trovy konania.
            
         Žalobné dôvody a hlavné tvrdenia
   Európska Komisia tvrdí, že Talianska republika prijala účinné usmernenia platné na celom vnútroštátnom území také, ktoré vylučujú zo sféry pôsobnosti oblasti odpadov vyradené potravinárske výrobky, ktoré majú svoj pôvod v poľnohospodárskom a potravinárskom priemysle a ktoré sú určené pre výrobu krmív a vylúčila z oblasti pôsobnosti právnej úpravy upravujúcej odpady zostatky pochádzajúce z príprav v kuchyni akéhokoľvek druhu, pevných, varených a surových potravín, ktoré nevstupujú do dodávateľského distribučného reťazca a ktoré sú určené na stavbu útulkov pre choré zvieratá a tým si nesplnila povinnosti, ktoré jej vyplývajú na základe článku 1 (a) smernice 75/442/EHS v znení smernice 91/156/ES.
   
      (1)  Ú. v. ES L 194, 25.7.1975, s. 39.
   
      (2)  Ú. v. ES L 78, 26.3.1991, s. 32.